Lav et referat af nedenstående tekst:

Tekst:
Det skriver Morgenavisen Jyllands-Posten i dag. Flere folketingskandidater, der stiller op for Enhedslisten har støttet grupper, der er på de internationale terrorlister. Heriblandt den nordjyske folketingskandidat Stine Brix. Tilbage i 2004 skrev hun ifølge Morgenavisen Jyllands-Postens informationer under på en erklæring, som støtter colombianske FARC og palæstinensiske PFLP i deres "nødtvungne modstand mod folkeretsstridig besættelse og statsterrorisme." Den nordjyske folketingskandidat understreger nu, at hun ikke støtter organisationerne: - Jeg støtter hverken PFLP eller FARC som organisation, og jeg tager på det skarpeste afstand fra de krænkelser af menneskerettighederne, som de har begået, siger Stine Brix til TV2/Nord.dk Stine Brix kalder overfor Morgenavisen Jyllands-Posten underskriften for en symbolsk protest mod terror. - Jeg forstår godt, hvordan min underskrift kan misforstås, og derfor ville jeg ikke have skrevet under i dag, skriver Stine Brix i en mail til Morgenavisen Jyllands-Posten.

Referat:
Den nordjyske folketingskandidat Stine Brix(Enh.) erkender, at hun i 2004 skrev under på en erklæring, som støttede grupper, der i dag er at finde på de internationale terrorlister.